CELEX: 32004D0786(01)
Language: hu
Date: 2004-11-18 00:00:00
Title: 2004/786/EK: A Bizottság határozata (2004. november 18.) a 92/471/EGK határozatnak a szarvasmarha-embriók behozatalára vonatkozó állat-egészségügyi bizonyítványminta tekintetében történő módosításáról (az értesítés a B(2004) 4380. számú dokumentummal történt) (EGT vonatkozású szöveg)

23.11.2004   
            
            
               HU
            
            
               Az Európai Unió Hivatalos Lapja
            
            
               L 346/32
            
         
      A BIZOTTSÁG HATÁROZATA
   
   (2004. november 18.)
   a 92/471/EGK határozatnak a szarvasmarha-embriók behozatalára vonatkozó állat-egészségügyi bizonyítványminta tekintetében történő módosításáról
   (az értesítés a B(2004) 4380. számú dokumentummal történt)
   (EGT vonatkozású szöveg)
   (2004/786/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre (1) és különösen annak 9. cikke (1) bekezdésének b) pontjára,
   mivel:
   
               (1)
            
            
               A szarvasmarha-embriók harmadik országokból történő behozatalára vonatkozó állat-egészségügyi feltételekről és állat-egészségügyi bizonyítványokról szóló, 1992. szeptember 2-i 92/471/EGK bizottsági határozat (2) előírja, hogy a tagállamok csak az állat-egészségügyi bizonyítványokban a határozat A. és B. melléklete I. részével összhangban meghatározott szarvasmarha-embriók behozatalát engedélyezhetik.
            
         
               (2)
            
            
               A szarvasmarha-embriók Közösségen belüli kereskedelmére vonatkozóan a 89/556/EGK irányelvben meghatározott állat-egészségügyi feltételek szigorúbbak azoknál, amelyek az ilyen embriók behozatalára vonatkoznak.
            
         
               (3)
            
            
               A 89/556/EGK irányelv értelmében a szarvasmarha-embriókat csak akkor lehet az egyik tagállam területéről a másik tagállaméra küldeni, ha azok mesterséges termékenyítés vagy – egy spermabegyűjtő állomáson lévő donor apaállattól származó spermával vagy spermabankban tárolt spermával végzett – in vitro megtermékenyítés útján fogantak, és ez utóbbi esetben mindkét létesítményt jóváhagyta az illetékes hatóság a szarvasmarhafajba tartozó háziállatok spermájának Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1988. június 14-i 88/407/EGK tanácsi irányelvvel (3) összhangban.
            
         
               (4)
            
            
               Bár bizonyos fertőző betegségek a Nemzetközi Embrióátültetési Társaság (IETS) által felmért embriókon keresztüli átvitelének kockázata elhanyagolható, feltéve hogy az embriókkal megfelelően bánnak a begyűjtés és az átültetés között, megfelelő korai védintézkedéseket kell tenni a megtermékenyítéshez használt sperma vonatkozásában.
            
         
               (5)
            
            
               Az állategészségügy érdekében szükséges, hogy a szarvasmarha-embriók Közösségen belüli kereskedelmére vonatkozó feltételek vonatkozzanak az ilyen embriók behozatalára is, különösen a megtermékenyítéshez használt sperma vonatkozásában, amelynek meg kell felelnie a 88/407/EGK irányelvnek.
            
         
               (6)
            
            
               A 92/471/EGK határozatot ezért ennek megfelelően módosítani kell.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 92/471/EGK határozat A. és B. melléklete e határozat mellékletének megfelelően módosul.
   2. cikk
   Ezt a határozatot 2004. november 26-tól kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2004. november 18-án.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 302., 1989.10.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 270., 1992.9.15., 27. o. A legutóbb a 2004/52/EK határozattal (HL L 10., 2004.1.16., 67. o.) módosított határozat.
   
      (3)  HL L 194., 1988.7.22., 10. o. A legutóbb a 2004/101/EK bizottsági határozattal (HL L 30., 2004.2.4., 15. o.) módositott irányelv.
   
      MELLÉKLET
      A 92/471/EGK határozat A. és B. melléklete a következőképpen módosul:
      
                  1.
               
               
                  Az A. melléklet I. része helyébe a következő lép:
                  
                     
                  
                     
               
            
                  2.
               
               
                  A B. melléklet I. része helyébe a következő lép: